ΣΩΜΑΤΕΙΟ ΑΤΟΜΩΝ ΜΕ ΑΝΑΠΗΡΙΑ Ν. ΚΟΡΙΝΘΙΑΣ: Πώς θα καταλάβετε αν κινδυνεύετε από αναιμία!!!\nΠώς θα καταλάβετε αν κινδυνεύετε από αναιμία!!!\nΗ έλλειψη σιδήρου είναι η κυριότερη αιτία αναιμίας. Αυτή είναι μια κατάσταση κατά την οποία το άτομο έχει πολύ χαμηλά επίπεδα ερυθρών αιμοσφαιρίων στο αίμα του.\nΤο σώμα σας χρειάζεται σίδηρο για να δημιουργήσει μια πρωτεΐνη που ονομάζεται αιμοσφαιρίνη, η οποία είναι υπεύθυνη για τη μεταφορά οξυγόνου στους ιστούς του σώματός σας. Οι ιστοί και οι μυς σας χρειάζονται οξυγόνο για να λειτουργήσουν αποτελεσματικά.\nΑίτια αναιμίας από έλλειψη σιδήρου\nΥπάρχουν πολλοί λόγοι για τους οποίους ένα άτομο μπορεί να έχει έλλειψη σιδήρου. Αυτοί περιλαμβάνουν:\nΟ σίδηρος μπορεί να βρεθεί σε τροφές όπως το κρέας, τα αυγά και μερικά πράσινα λαχανικά. Οι έγκυες γυναίκες και τα μικρά παιδιά μπορεί να χρειαστούν ακόμη περισσότερο σίδηρο στη διατροφή τους, καθώς είναι απαραίτητο μέταλλο σε περιόδους ανάπτυξης του σώματος.\nΕγκυμοσύνη ή απώλεια αίματος λόγω εμμήνου ρύσεως\nΣτις γυναίκες σε ηλικία τεκνοποίησης, οι πιο κοινές αιτίες της αναιμίας από ανεπάρκεια σιδήρου είναι η βαριά έμμηνος ρύση ή η απώλεια αίματος κατά τη διάρκεια του τοκετού. Σύμφωνα με στατιστικά στοιχεία περίπου το 9% των γυναικών ηλικίας 12 έως 49 ετών πάσχει από έλλειψη σιδήρου.\nΟρισμένες ιατρικές παθήσεις μπορούν να προκαλέσουν εσωτερική αιμορραγία, η οποία με τη σειρά της μπορεί να οδηγήσει σε αναιμία από έλλειψη σιδήρου. Τέτοιες παθήσεις μπορεί να είναι ένα έλκος στο στομάχι, πολύποδες (νεοπλασίες των ιστών) στο έντερο, ή καρκίνος του παχέος εντέρου.\nΑδυναμία του οργανισμού να απορροφήσει το σίδηρο\nΟρισμένες διαταραχές ή χειρουργικές επεμβάσεις που επηρεάζουν τα έντερα μπορεί επίσης να επηρεάσουν το πώς το σώμα σας απορροφά τον σίδηρο. Ακόμα κι αν παίρνετε αρκετό σίδηρο από τη διατροφή σας, η κοιλιοκάκη ή κάποια εντερική χειρουργική επέμβαση, όπως η γαστρική παράκαμψη, μπορεί να περιορίσουν την ποσότητα του σιδήρου που ο οργανισμός σας είναι σε θέση να απορροφήσει.\nΠώς θα καταλάβετε ότι κινδυνεύετε από αναιμία λόγω έλλειψης σιδήρου\nΤα συμπτώματα της αναιμίας από ανεπάρκεια σιδήρου μπορεί να είναι πολύ ήπια στην αρχή και μπορεί να περάσουν εντελώς απαρατήρητα. Οι περισσότεροι άνθρωποι δεν συνειδητοποιούν ότι έχουν ήπια αναιμία μέχρι αυτή να εντοπιστεί σε κάποια συνηθισμένη εξέταση αίματος.\nΤα συμπτώματα της μέτριας έως σοβαρής αναιμίας λόγω έλλειψης σιδήρου περιλαμβάνουν:\n-Συχνή αίσθηση αδυναμίας\n-Παράξενη λαχτάρα για μη-διατροφικά είδη, όπως σκόνη, πάγο και πηλό\n-Μυρμήγκιασμα στα πόδια\n-Πρήξιμο ή πόνος στη γλώσσα\n-Κρύα χέρια και πόδια\n-Ταχυκαρδία ή αρρυθμία\nΑναρτήθηκε από ΑμεΑ ΝΟΜΟΥ ΚΟΡΙΝΘΙΑΣ (ΣΩΜΑΤΕΙΟ ΑΤΟΜΩΝ ΜΕ ΑΝΑΠΗΡΙΑ) στις 10:23:00 μ.μ.


Οι παιδότοποι εκπέμπουν σήμα κινδύνου – Συγκέντρωση διαμαρτυρίας στην Αθήνα – kirix.gr – Εφημερίδα των Πατρών\n11 Οκτωβρίου 2020 Δεν επιτρέπεται σχολιασμός στο Οι παιδότοποι εκπέμπουν σήμα κινδύνου – Συγκέντρωση διαμαρτυρίας στην Αθήνα Views: 316 Ειδήσεις, Κοινωνία\nΟ Σύλλογος Παιδότοπων Ελλάδος καλεί τα μέλη του και όλους τους συναδέλφους σε συγκέντρωση διαμαρτυρίας για τα μέτρα , που οπως δηλωνουν “οδηγούν στον αφανισμό του κλάδου και οδηγούν τους συνεργάτες στην ανεργία.”\nΗ διαμαρτυρία θα γινει την Τετάρτη 14 Οκτωβρίου και ώρα 10.00 π.μ στο Υπουργείο Υγείας που βρίσκεται στην οδό Αριστοτέλους 17 στην Αθήνα.\n“ΔΙΑΜΑΡΤΥΡΟΜΑΣΤΕ ΕΝΤΟΝΑ ΓΙΑΤΙ\nΜας άνοιξαν στις 17 Ιουνίου και μας ζήτησαν να λειτουργήσουμε χωρίς τον βασικό μας εξοπλισμό , κάτι που δεν ζητήθηκε από κανενα άλλο κλάδο , με ένα νομοθετικό πλαίσιο ασαφές και με τεράστια λάθη τα οποία αν και επισημάναμε πολλές φορές μας αγνόησαν.\nΜας ζήτησαν να αλλάξουμε τη φιλοσοφία του εξοπλισμού μας. Τις επενδυσεις μας….Να πετάξουμε εκατοντάδες χιλιάδες ευρώ και να γίνουμε παιδικές χαρές (!)\nΜας ζήτησαν το προσωπικό μας ,αν ανήκει σε ευπαθή ομάδα ,να δουλεύει με τηλεργασία(!)\nΚαι πολλά αλλα μέτρα που είναι για γέλια και για κλάματα ..\nΤώρα με τα καινούργια μέτρα μας επιβάλλουν παιδάκια άνω των 2 ετών να παίζουν φορώντας μάσκα (!). Όταν οι ίδιοι οι λοιμωξιολόγοι έλεγαν ότι τα παιδιά όταν τρέχουν , παίζουν, αθλούνται κλπ ΔΕΝ πρέπει να φοράνε μάσκα. Και σε ποιον άλλο κλάδο επιβλήθηκε τέτοιο μέτρο;\nΜας επιβάλλουν 1 γονιός με δυο παιδιά να μην μπορεί να μας επισκεφθεί. Να επιλέξει ποιο από τα δυο του παιδιά θα φέρει για παιχνίδι. Σε κανενα άλλο χώρο όμως δεν υπάρχει αυτος ο περιορισμός.\nΜας επιβάλλουν ένα ζευγάρι με ένα παιδί να μην μπορεί να μας επισκεφθεί (!). Να συνοδεύει ενας από τους δυο το παιδί του. Στις πλατείες και γενικά σε οποιοδήποτε άλλο χώρο μπορούν όμως να πανε οικογενειακώς.\nΤΙ ΠΑΡΑΛΟΓΙΣΜΟΣ ΕΙΝΑΙ ΑΥΤΟΣ; Να μην μπορεί να μας επισκεφθεί μια οικογένεια;\nΜας επιβάλλουν οι συνοδοί να φοράνε μάσκα οταν θελήσουν να απολαύσουν ένα καφέ…\nΜετά από 8 μήνες υπολειτουργίας με σχεδόν μηδενικούς τζίρους και με μηδαμινή κρατική βοήθεια, πολλές από τις επιχειρήσεις του κλάδου δεν άντεξαν και τα λουκέτα άρχισαν να πέφτουν βροχή. Πολλοί από τους υπαλλήλους μας βρέθηκαν άνεργοι.\nΌσες από τις επιχειρησεις μας έχουν απομείνει, προσπαθούν με νύχια και με δόντια να κρατηθούν λίγο ακόμα ευελπιστώντας οτι όλος αυτός ο εφιάλτης θα τελειώσει σύντομα. Και ξαφνικά…ήρθε η χαριστική βολή. Η ταφόπλακα.\nΠοιοι ευθύνονται γι αυτά τα μέτρα; Ποιοι θέλουν να εξοντώσουν ένα ολοκληρο κλάδο και γιατί; Γιατί οδηγούν στην ανεργία χιλιάδες εργαζόμενους;\nΕίμαστε εμείς που πρώτοι από όλους θέσαμε μόνοι μας αυστηρούς κανόνες στις επιχειρήσεις μας για την διαφύλαξη της δημόσιας υγείας. Ειμαστε εμεις που τηρούμε ευλαβικά τα μέτρα υγιεινής και ασφάλειας..Δεν είμαστε αντίθετοι στη λήψη μέτρων. Ειμαστε αντίθετοι στη στοχοποίηση , την διαφορετική και άνιση μεταχείριση και την απαξίωση των επιχειρήσεων μας.\nΜας έχουν οδηγήσει σε απόγνωση και απελπισία.\nΤην Τετάρτη όλοι μαζί διεκδικούμε ίσους όρους , τις δουλειές μας , την αξιοπρέπεια μας, την επιβίωση μας!”\nΣτο κατώφλι των 100.000 πλήρως εμβολιασμένων η Αχαΐα\nΟρίστηκε ο πρώτος «Συνήγορος του Φοιτητή» στο Πανεπιστήμιο...\nΜίνι lockdown σε Αχαΐα και Ηλεία – Δείτε τι ισχύει...


Claire de jour: Καλή Χρονιά με πολλή έμπνευση και φαντασία!\nΚαλή Χρονιά με πολλή έμπνευση και φαντασία!\nΌχι. Δεν αποφάσισα να κλείσω το σπίτι μου αυτό, που υπάρχει απο το 2008.\nΌποτε έχω διάθεση και χρόνο, θα το στολίζω με εικόνες απο ταξίδια μου και όχι μόνο.\nΠάμε λοιπόν για το κουίζ της χρονιάς .\nΑπο που είναι οι παρακάτω φωτογραφίες;\nΑναρτήθηκε από claire στις Τρίτη, Ιανουαρίου 08, 2013\nΤην υγειά μας να έχουμε να απολαμβάνουμε αυτά που αγαπούμε.\nΝα ψηφίσω στο κουίζ; Θα έλεγα πως είναι η Νιέφσκι στη Σόφια. Αλλά για κάποιο λόγο ο γκούγκλης μου δείχνει Σκόπια ή κάτι τέτοιο (Κυριλλικό αλφάβητο σίγουρα, τα άλλα τώρα...).\nΌχι δεν το κατάλαβα, απλώς θυμάμαι ένα σχόλιο σου στο blog ;)\nΚαλή χρονιά!!!!! :)))\n9 Ιανουαρίου 2013 - 12:15 π.μ.\nΓάτες κ οι δυό σας! Μπράβο Γιάννη - Hercule Poirot για την παρατηρητικότητα σου και στην αρτίστα για τη μνήμη σου.\nΑγαπημένο μου Βελιγράδι λοιπόν.Όλο και συχνότερα το επισκέπτομαι, μια που έχω αγαπημένους φίλους.\n10 Ιανουαρίου 2013 - 7:06 μ.μ.\nΑπό το Βελιγράδι έχω περάσει πολλές φορές, αλλά καμιά δεν σταμάτησα. Έλεγα για το καλοκαίρι να σταματήσω εκεί, αλλά πάλι στη Σουμπότιτσα ήταν η διανυκτέρευση. Που με μια διανυκτέρευση τι να καταλάβεις. Έτσι μου μένει για το μέλλον(;)\nΕπί της ουσίας. Έβαλες αρκετά χιντ στις φωτογραφίες. Τόσο την πόστα όσο (κυρίως) την επιγραφή στην ελληνική αντιπροσωπεία οικονομικών! Πάντως, μοιάζει σε αρκετά σημεία με τη Σόφια. Αλήθεια, η εκκλησία ποια είναι;\nTo σήμα κατατεθέν πλεον της πόλης, μια που είναι τεράστια και φαίνεται απο παντού. Άγιος Μάρκος.\n12 Ιανουαρίου 2013 - 5:31 μ.μ.\nΚυριακάτικη βόλτα στην Άνω Πόλη .\nΣουλατσάροντας στο κέντρο.


Τελ. ενημ.:20/10/2020 21:00\nΔημοσιεύθηκε: 18 Σεπτεμβρίου 2020 - 14:37\nΗ ΜΥΤΙΛΗΝΑΙΟΣ Α.Ε. (η «Εταιρεία»), σύμφωνα με τις διατάξεις του Ν. 3556/2007 και του Κανονισμού (EE) 596/2014 του Ευρωπαϊκού Κοινοβουλίου και του Συμβουλίου για την κατάχρηση της αγοράς, ανακοινώνει ότι η Gioralex Holdings Limited, νομικό πρόσωπο συνδεδεμένο με τον κ. Νίκο Παπαπέτρου, Γενικό Διευθυντή του Τομέα Ανάπτυξης Ανανεώσιμων Πηγών και Αποθήκευσης Ενέργειας της Εταιρείας, σύμφωνα με την από 17.9.2020 γνωστοποίηση προς την Εταιρεία, προέβη την 17.9.2020 σε αγορά 30.000 κοινών ονομαστικών μετοχών της Εταιρείας, συνολικής αξίας 261.900,00 ευρώ.\nΜΥΤΙΛΗΝΑΙΟΣ: Αγορά 5.080 μετοχών από Gioralex Holdings Limited


Αυτός είναι από τους πιο μεγάλους ήρωες της Εύβοιας Αυτός είναι από τους πιο μεγάλους ήρωες της Εύβοιας\nΚυριακή, 22 Μαρτίου 2020 - 6:05:47 μμ\nΟ Γεώργιος Παπανικολάου ήταν διάσημος Έλληνας ιατρός, βιολόγος και ερευνητής.\nΉταν πρωτοπόρος στην κυτταροπαθολογία, και για τον πρώιμο εντοπισμό του καρκίνου του τραχήλου της μήτρας. Είναι περισσότερο γνωστός ως ο άνθρωπος που ανακάλυψε την πρωτοποριακή κυτταροδιαγνωστική μέθοδο, γνωστή ως Τεστ Παπ, που χάρισε ζωή στις γυναίκες όλου του κόσμου.\nΓεννήθηκε στις 13 Μαΐου 1883 στην Κύμη Ευβοίας. Ο πατέρας του Νικόλαος Παπανικολάου ήταν ιατρός και διετέλεσε και δήμαρχος της πόλης ενώ είχε εκλεγεί και βουλευτής Ευβοίας και Καρυστίας. Ο Γεώργιος Παπανικολάου πέρασε τα παιδικά του χρόνια στην Κύμη, όπου και τελείωσε το Δημοτικό Σχολείο. Κατόπιν οι γονείς του, τον έστειλαν στην Αθήνα για να τελειώσει τις εγκύκλιες σπουδές. Με το πέρας των γυμνασιακών του σπουδών εισήλθε το 1898 στην Ιατρική Σχολή του Πανεπιστημίου Αθηνών, σε ηλικία 15 ετών. Έλαβε το πτυχίο του το 1904, σε ηλικία, δηλαδή, μόλις 21 ετών. Στη συνέχεια εκπλήρωσε τη στρατιωτική του θητεία.\nΉταν φιλομαθής. Στην Αθήνα, κατά τη διάρκεια των σπουδών του, διεύρυνε τη μόρφωσή του με την εκμάθηση ξένων γλωσσών, όπως τα γαλλικά, που θεωρούνταν, τότε, απαραίτητα για τους καλλιεργημένους ανθρώπους.Ωστόσο ασχολήθηκε με τη φιλοσοφία, τη λογοτεχνία και τη μουσική, η οποία ήταν και το μεγάλο του πάθος. Έτσι, ασχολήθηκε επί οκτώ έτη με το βιολί. Παρακολουθούσε μαθήματα στο Ωδείο Λότνερ.Ολοκληρώνοντας τις σπουδές του στην Ιατρική Σχολή, επέστρεψε στην Κύμη. Επιστρέφοντας όμως εκεί, συλλογιζόταν το λόγο που έγινε ιατρός, αφού δεν ήθελε να ασκήσει το επάγγελμα αυτό. Καθημερινά, κάνοντας αμέτρητους περιπάτους, στην Κύμη, ήρθε πιο κοντά με τη φιλοσοφία.


Dr Αθηνά Γιαννοπούλου - Best of Thessaloniki\nΑνδριανουπόλεως 24, Καλαμαριά, Θεσσαλονίκη T. 2310 440890\nΗ Dr. Αθηνά Γιαννοπούλου αποφοίτησε με άριστα από την Ιατρική Σχολή του ΑΠΘ και συνέχισε τις σπουδές της στις ΗΠΑ, με αριστείο στις εξετάσεις των ECFMG και FLEX. Μέλος της ερευνητικής ομάδας του μελανώματος στο Πανεπιστήμιο DUKE ξεκίνησε την καριέρα της στη Χειρουργική για να τη συνεχίσει προσθέτοντας και την ειδικότητα της Πλαστικής χειρουργικής στο University of North Carolina. Επόμενος σταθμός η Ατλάντα, όπου μετεκπαιδεύτηκε ως Fellow στην Αισθητική χειρουργική και τη χειρουργική μαστού δίπλα στους σημαντικότερους καθηγητές παγκοσμίως.\nΊδρυσε το Faces Plastic Surgery, γνωστό για τις υψηλές προδιαγραφές και τις καινοτόμες μεθόδους του στη Βόρεια Καρολίνα αναλαμβάνοντας την εκπαίδευση ειδικευομένων στο Duke ως Clinical Assistant Professor. Η ποιότητα των υπηρεσιών προσέλκυσε ασθενείς από όλον τον κόσμο ιδιαίτερα με προβλήματα μαστού και μαζικής απώλειας βάρους.\nΕπιστρέφοντας στην Ελλάδα και συνεχίζοντας το ίδιο όραμα, ίδρυσε το Κέντρο Πλαστικής Χειρουργικής GA Plastic Surgery όπου μαζί με την έμπειρη ομάδα της στοχεύει στην εξατομικευμένη φροντίδα.\nΧρησιμοποιώντας πρωτοποριακές τεχνικές, εξαιρετικής ποιότητας υλικά και την πολυετή της εμπειρία, με κύριο γνώμονα την ασφάλεια του ασθενούς προσφέρει το πιο υψηλό επίπεδο υπηρεσιών της Αισθητικής και Επανορθωτικής Πλαστικής Χειρουργικής.\nΤο ιατρείο της Δρ Αθηνάς Γιαννοπούλου εκφράζει τη στάση και τη φιλοσοφία της όσο αφορά την η αισθητική και επανορθωτική πλαστική χειρουργική, που είναι κάτι περισσότερο από την εικόνα μας στον καθρέφτη. Είναι το χαμόγελο που γύρισε , ένας πόνος που δεν θα επιστρέψει ξανά, ο νέος τρόπος που περπατάμε, ένα βήμα μπροστά στη ζωή.\nΗ ιατρική επέμβαση στο πρόσωπο ή το σώμα αλλάζει ζωές. Γι’ αυτό απαιτείται κάτι περισσότερο από ιατρικές ικανότητες. Πρέπει να υπάρχει εμπιστοσύνη και προσωπική φροντίδα. Στο Κέντρο Πλαστικής Χειρουργικής GA Plastic Surgery, ο άνθρωπος αντιμετωπίζεται ολιστικά με επαγγελματισμό, σεβασμό και διακριτικότητα. Δέχεται καθημερινά ασθενείς από την Ελλάδα αλλά και από το εξωτερικό.\nΣυγχρόνως η Dr. Γιαννοπούλου διδάσκει σε συναδέλφους ιατρούς σύγχρονες τεχνικές μη χειρουργικών μεθόδων αισθητικής όπως τα ενέσιμα υαλουρονικού (Fillers).\nΓνωστή για την κοινωνική της, ως ιδρύτρια της ΑΕΛΙΑ, μιας μη κερδοσκοπικής οργάνωσης για τον καρκίνο του μαστού (www.aelia.org.gr)


Τζόρτζεβιτς: «Η πιο σημαντική νίκη μέχρι στιγμής» (vid) | Ειδήσεις | gazzetta.gr\nΣάββατο, 13 Φεβρουαρίου 2016 - 00:34\nΠΑΝΑΘΗΝΑΪΚΟΣ - ΑΝΑΝΤΟΛΟΥ ΕΦΕΣ 83-78\nΤζόρτζεβιτς: «Η πιο σημαντική νίκη μέχρι στιγμής» (vid)\nΟ Σάσα Τζόρτζεβιτς μίλησε για το πόσο σημαντική είναι η ενέργεια του Τζέιμς Γκιστ, για τη γενναία προσπάθεια του Δημήτρη Διαμαντίδη και χαρακτήρισε την αποψινή νίκη ως την πιο σημαντική μέχρι στιγμής.\nΟ τεχνικός του Παναθηναϊκού ανέφερε για τη νίκη επί της Εφές: «Θεωρώ ότι πετύχαμε την πιο σημαντική νίκη στην πορεία μας μέχρι στιγμής. Βγάλαμε πράγματα που δουλεύαμε τόσο καιρό στις προπονήσεις. Είμαστε ομάδα με όλη τη σημασία της λέξης. Όλοι έκαναν την προσπάθειά τους. Διαβάσαμε καλά το παιχνίδι τους και καταφέραμε να φτάσουμε στη μεγάλη νίκη.\nΟ Διαμαντίδης ήταν εκτός, με το πρόβλημα στον αστράγαλο προσπάθησε πολύ γενναία απόψε να βοηθήσει. Είχαμε εκτός τους Πάβλοβιτς και Γιάνκοβιτς σε κάποιες προπονήσεις. Όλοι έμειναν μαζί κι έδωσαν το καλύτερο για το παιχνίδι.\nΤο λάθος μας ήταν στην αρχή που προσπαθήσαμε με ατομικές προσπάθειες να βάλουμε πόντους στην επίθεση σιγά -σιγά παίξαμε καλύτερα στην άμυνα, κυκλοφορήσαμε καλύτερα την μπάλα. Παίξαμε καλύτερα και με περισσότερες πάσες. Το να μετακινούμε την μπάλα και να την πασάρουμε πιο γρήγορα θα είναι καλύτερο για εμάς. Ο Ραντούλιτσα μας βοήθησε σε αυτό. Όσον αφορά την άμυνά μας προσπαθήσαμε να περιορίσουμε την Αναντολού Εφές, είναι από τις καλύτερες ομάδες στην επίθεσης και καταφέραμε να περιορίσουμε τα τρίποντά της».\nΓια τον Γκιστ που παιχνίδι με παιχνίδι είναι καλύτερος: «Ο Γκιστ είναι από τους ηγέτες της ομάδας, η ενέργειά του είναι απαραίτητη. Όσο εξελίσσεται πρέπει να καταλάβει τον αντίκτυπο που έχει στην ομάδα. Ένα σημείο που θα μπορούσε να εξελιχθεί είναι το σκοράρισμα στον αιφνιδιασμό.\nΠιστεύω ότι η άμυνα είναι από τα δυνατά μας σημεία και τώρα που προσθέσαμε παίκτες θα βοηθηθεί κι ο Διαμαντίδης. Αυτές οι νίκες δείχνουν πως είμαστε σε καλό δρόμο, παίξαμε κάποια λεπτά με εναλλαγές στην άμυνα και θεωρώ πως έχουμε από τις καλύτερες άμυνες αν όχι την καλύτερη στη διοργάνωση. Επίσης γύρισε ο Μποχωρίδης που μας δίνει επιλογές. Όταν τραυματίστηκε του είπα αστειευόμενος ότι ήταν δικό του λάθος, αλλά πλέον θα μας βοηθήσει».\nΓια τους νέους παίκτες: «Θα έχουμε κάποια προβλήματα στους αυτοματισμούς αλλά θα δουλέψουμε γι’ αυτό. Πρέπει όλοι να καταλάβουν πόσο σημαντικό είναι να παίζουν σε αυτή την ομάδα».\nKι ολοκλήρωσε: «Αγαπώ το ομαδικό πνεύμα αυτή της ομάδας, έχουν τη θέληση να δίνουν το 100% σε κάθε παιχνίδι. Αυτό πρόκειται να κάνουμε μέχρι το τέλος της σεζόν. Ο Διαμαντίδης είναι πολύ σημαντικός. Και οι παίκτες και εμείς τον κοιτάμε και περιμένουμε να κάνει το σωστό. Ο Καλάθης ήταν κουρασμένος, αλλά είναι δουλειά του και θα έχει βοήθεια στα επόμενα παιχνίδια».\nEuroleague Post - Game Press Conference: Panathinaikos vs Anadolu Efes Istanbul\nVideo of Euroleague Post - Game Press Conference: Panathinaikos vs Anadolu Efes Istanbul


Επική γκάφα απο την Tesla - Lector\nΑρχική\tΚόσμος\tΕπική γκάφα απο την Tesla\nΕντύπωση έχει προκαλέσει μία είδηση που έρχεται από τις ΗΠΑ, εκεί όπου η Tesla παρέδωσε ένα ολοκαίνουργιο Model 3 στη νέα του ιδιοκτήτρια στο οποίο ωστόσο είχε ξεχάσει να βάλει τακάκια.\nΗ ιδιοκτήτρια που αγόρασε το αμάξι καινούριο, ακουγε έναν περίεργο ήχο κατά το φρενάρισμα πράγμα που της προκάλεσε εντύπωση, και έτσι απευθύνθηκε αμέσως στην εταιρεία για να εντοπιστεί αρχικά το πρόβλημα και στη συνέχεια να βρεθεί κάποια λύση.\nΟι μηχανικοί της Tesla που άκουσαν τον ήχο μέσω βίντεο που απέστειλε η ιδιοκτήτρια, της είπαν οτι δεν υπάρχει κάποιο πρόβλημα και να μην ανησυχεί. Όμως η ιδια μετέφερε το όχημα σε ένα συνεργείο ανεξάρτητο της Tesla. Ο μηχανικός αφαίρεσε τον πίσω αριστερά τροχό και έτσι διαπίστωσε πως όχι μόνο έλειπε το τακάκι αλλά και πως η δαγκάνα και ο δίσκος έπρεπε να αντικατασταθούν.\nΗ April Gilmore ανέβασε και νέο βίντεο από το συνεργείο που έδειχνε ξεκάθαρα το πρόβλημα, η Tesla το είδε και τότε της ζήτησε να φέρει εσπευσμένα το αυτοκίνητο στο δικό της συνεργείο. Η Tesla παραδέχθηκε την εγκληματική αμέλεια, και απο 31 Δεκεμβρίου, τελικά βρήκε ημερομηνία επισκευής τη 19η Ιανουαριου, λόγω μη διαθέσιμων ανταλλακτικών.\nΤο βίντεο απο την ίδια την ιδιοκτήτρια, δειχνει ξεκαθαρα τον ήχο κατα τη διάρκεια της πέδησης.


2-σε-1 Μάσκα & απολεπιστικό Προσώπου με Οργανικό Τεϊόδεντρο & Lime Lov - Oriflame Cyprus\nΜία 2-σε-1 μάσκα και απολεπιστικό προσώπου, με οργανικά αιθέρια έλαια Τεϊόδεντρου και εκχυλίσματα Lime. Βοηθάει στον βαθύ καθαρισμό, την απολέπιση και τη μείωση της όψης των πόρων. Σχεδιασμένο να αφήνει την επιδερμίδα λεία, ματ και με φυσική λάμψη. Με σαλικυλικό οξύ που στοχεύει τα σπυράκια. Δερματολογικά ελεγμένο, μη φαγεσωρογόνο και χωρίς paraben, με βιιοδιασπώμενη φόρμουλα και floral-εσπεριδοειδές άρωμα. Για λιπαρές επιδερμίδες. Χρησιμοποιήστε το σαν μάσκα και σαν προϊόν απολέπισης δύο φορές την εβδομάδα. 75ml